**MOLITVE VJERNIKA**

**DRUGA VAZMENA NEDJELJA – C**

**(28. 4. 2019.)**

1. Za Crkvu; Gospodine, čuvaj ju u zajedništvu svojih svetih kako bi ostala čvrsta i dosljedna u prenošenju i življenju tvoje Riječi, molimo te:
2. Za papu Franju, biskupe, svećenike, redovnike i redovnice; da im pogled bude uvijek uprt u Tebe, Uskrsli, kako bi ostali dosljedni svome pozivu, molimo te:
3. Za nas okupljene na ovu Euharistiju koji smo često poput nevjernog Tome; otvori oči našeg srca da te mognemo prepoznati svugdje oko nas, a posebno u drugim ljudima s kojima smo po tvojoj smrti i uskrsnuću postali braća i sestre, molimo te:
4. Za one koji još nisu povjerovali u Tebe; svojim uskrsnim svjetlom probij tamu njihovih srca da spoznaju da si samo ti jedini i pravi Put, Istina i Život, molimo te:
5. Za one koji su po primljenim sakramentima u vazmenoj noći postali dionicima Crkve; da Tvoje svijetlo koje su primili nose hrabro kroz život, molimo te:
6. Za progonjenu braću i sestre, za odbačene i one koje je snašla nedaća, da utjehu snagu za životne borbe uvijek iznova pronalaze u Tebi, koji si od odbačenog kamena postao kamen zaglavni, molimo te:
7. Za pokojnu braću i sestre; privedi ih u zajedništvo svojih svetih gdje će te zauvijek gledati licem u lice i tako uživati vječno blaženstvo, molimo te: